Ulricus de Brockdorff-Rantzau
Ulricus de (Theod. Ulrich von) Brockdorff-Rantzau (natus 29 Maii 1869 Sliasvig, mortuus 8 Septembris 1928 Berolini) legatus et vir publicus Germaniae nullius factionis fuit.

Iuventus et munus 
Postquam maturitatem adeptus est, Brockdorff-Rantzau ab anno 1891 Friburgi Brisgoviae et Novicastri iurisprudentiae studebat. Anno 1891 primam probationem accepit et doctor promotus est. Annis 1891 - 1893 in exercitu Borussiae militavit atque succenturio dimissus est. Ab anno 1894 legatus erat, primo Bruxellis, deinde ab anno Petropolis, ab anno 1901 Vindobonae, annis 1909 - 1912 Budapestini, postremo annis 1912 - 1918 Hafniae legatus erat.

Cursus honorum 
Post casum monarchiae in Germania Friderico Ebert et Philippo Scheidemann urgentibus secretarius statalis rerum exterarum factus est et 13 Februarii 1919 primus Administer Imperii Rerum Exterarum in consilio ministrorum Scheidemann nominatus est. Hoc officio fungens et Lutetiae de Foedus Versaliorum agebat, sed nihil magni momenti adipisci potuit. Itaque cum consilio ministrorum Scheidemann 20 Iunii 1919 a magistratu suo se recessit.

Iterum legatus 
Proximis annis Brockdorff-Rantzau in fundo suo vivens pro foedere Germaniae cum civitatibus occidentalibus commentarios scribebat et contra pactum cum Unione Sovietica. Tamen anno 1922 legatus Germaniae in Unione Sovietica factus est et ad mortem mansit. Cum anno 1928 Berolinum visitaret, inopinans mortuus est.

Nexus externi 

 Curriculum vitae in pagina Musei Historici Germanici (lingua Theodisca)

Nati 1869
Alumni Universitatis Novicastrensis
Alumni Universitatis Friburgensis Brisgaudiae
Legati Germaniae
Administri Imperii Rerum Externarum (Germania)
Mortui 1928